**КОНКУРС**

**за размјену студената у оквиру ЕРАСМУС+ КА1 програма мобилности са Универзитетом Хаен (University of Jaén) - Шпанија**

Електротехнички факултет Универзитета у Источном Сарајеву расписује конкурс за размјену студената у оквиру ЕРАСМУС+КА1 програма мобилности са Универзитетом Хаен (University of Jaén) из Шпаније. Размјена подразумијева одлазак студената на ову високошколску институцију ради студирања, полагања испита и сакупљања ЕСПБ (ECTS) бодова у току **зимског семестра академске 2024/2025 године**.

Студенти ће у току трајања размјене имати накнаду за превоз, те мјесечну стипендију.

Позивају се заинтересовани кандидати да путем протокола ЕТФ-а доставе пријаве на Конкурс, које укључују сљедеће документе:

1. Потврду о упису на одређену годину студија.
2. Потврду о положеним испитима са тренутним просјеком оцјена.
3. Биографију (формат Еуропас (Europass) биографије, доступан на интернету).
4. Мотивационо писмо.
5. Потврду о познавању енглеског језика (прихвата се потврда или сертификат језичких школа или копија из индекса положеног испита неког од предмета енглеског језика).

Предност се даје кандидатима који испуњавају један или више од сљедећих услова:1) виши просјек оцјена, 2) мање неположених испита из претходних година студија, 3) виша година студија, 4) боље владање страним језиком, 5) да студент не обнавља текућу годину студија и 5) да кандидат евентуалним одласком на размјену не нарушава наставни процес на одређеном предмету/студијском програму/групи.

**Број студената који могу учествовати у размјени: 5 (пет)**

**Студијски програми обухваћени размјеном: сви студијски програми ЕТФ-а**

**Рок за пријаве: 10.05.2024. године**

Датум објављивања конкурса:

04.03.2024. године

Продекан за науку и предузетништво

проф. др Младен Бањанин